Rayyanza Malik Ahmad

Rayyanza Malik Ahmad, jhughân sè èkennal kalabân Ajja, sabelluna Cipung (lahèr 26 Nopèmber 2022) èngghi panèka artis sè ghi' kènè' è Inḍonèsia. Rayyanza tamaso' pottra ḍâri Raffi Ahmad sareng Nagita Slavina. È omor ḍuwâ' taon, salèrana ampon narèma 7 penghargaan è inḍustri hiburan.

 Kaoḍi'ân awwâlna 
Rayyanza Malik Ahmad lahèr pokol 07.36 WIB, tangghâl 26 Nopèmber 2021 è RSIA Bunda Jakarta. Salerana lahèr lèbât operasi sèsar kalabân berrâ' 3,095 gram tor lanjhângnga 48 cm. Rayyanza èngghi panèka ana' nomer ḍuwâ' ḍâri pasangan artis Inḍonèsia, Raffi Ahmad sareng Nagita Slavina. Salèrana ngaghungè kaka' lakè' sè asmana Rafathar Malik Ahmad. Asmana Rayyanza ngaghungè artè "akadhi cahaya genteng sè ghu'-lagghu' dhâddhi raja", kalabân arepphen salèrana bisa dhâddhi sè matèra' tor pamimpin, manabi Ahmad èngghi panèka asmana kalowargana.

 Citra Publik 
Rayyanza ngaghungè nyama ologhân "Cipung" sareng maghârsarè. Asma kasebbhut awwâllâ èngghi panèka ologhân sayang kaangghuy Rayyanza ḍâri èbhuna Nagita. Èbhuna ngolok kalabân nyama Cipung karana èksprèsi lèbur ḍâ' ka èksprèsi mowa tor kalakoânna Rayyanza sè loco. Èawwalè ḍâri hal kasebbhut, rèng-orèng sè semma' tor orèng sè lèbur ka Rayyanza jhughân noro' ngolok Rayyanza kalabân asma Cipung.

 Karèr 
Lahèr ḍâri kalowarga artis adhâddhiyaghi Rayyanza dhâddhi sorota sajjhek salèrana lahèr. Salèrana segghut muncul è ḍâlem vlog sè bâḍâ è YouTube RANS Entertainment ssrta dhâddi tamoy è samacemma acara tèlèvisi. Rayyanza ngaollè penghargaan lu-ghâlluna mènangka Gorgeous Baby dari Infotainment Awards 2022 sè èpabâḍâ sareng Surya Citra Mèdia kaangghuy aparèng aprèsiasi ka artis è dunia hiburan. È bulân Maret 2023, salèrana èkaparcajâ dhâddhi duta merek ḍâri produk MPASI, Bumbu Bunda. È bulân sè sami, Rayyanza ngaghungè akun Instagram dhibi'èn kalabân nyama pangangghuy tercipungcipung sè ampon aktif sajjhek 13 Maret 2023. Korang ḍâri 24 Jhâm, akunna ampon ngaghunghè 492 èbu orèng sè noro' tor sajân atambâ sampè' sajuta orèng sè noro' è tangghâl 21 Maret 2023 tor ampon ngaollè lencana centang bhiru.

 Sombher